钦定古今图书集成/明伦汇编/官常典/第724卷 > 赵聿之 刘玠
## 钦定古今图书集成/明伦汇编/官常典/第724卷 > 赵聿之 刘玠

按《宋史忠义传》：“聿之，安定郡王叔东子也。建炎中，为
成忠郎。金人围潭州，帅臣向子𬤇率众守城，聿之隶
东壁。子𬤇循城顾聿之曰：‘君宗室，不可效他人苟简’。
聿之感慨流涕。金兵登城纵火，子𬤇率官吏突门遁
去，城遂陷。聿之巷战，大骂而死，将官武经郎刘玠亦
死之。事闻，赠聿之左监门卫大将军，玠武经大夫，皆”
官其家。其后朱熹为请立庙，赐号“忠节。”